Diari Oficial de la Generalitat Valenciana


Sumari del DOGV 5070, del 12-08-2005 (2005/9233)

ACORD de 10 de juny de 2005, del Consell de la Generalitat, pel qual s'autoritza una transferència de crèdit i la inclusió d'una nova línia de subvenció en el capítol IV subprograma 322.52, «Formació professional ocupacional i contínua» del SERVEF. Exp.: 31.008/05.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5070

Data del DOGV
:   12-08-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/9233


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 10 de juny de 2005, del Consell de la Generalitat, pel qual s'autoritza una transferència de crèdit i la inclusió d'una nova línia de subvenció en el capítol IV subprograma 322.52, «Formació professional ocupacional i contínua» del SERVEF. Exp.: 31.008/05. [2005/9233]
  
El Consell de la Generalitat, en la reunió del dia 10 de juny de 2005, va adoptar l'acord següent:
  
El dia 20 de juliol de 2001 es va firmar entre la Generalitat i els agents socials el Pacte Valencià pel Creixement i l'Ocupació (PAVACE), acord que té vigència durant els anys 2001-2006. En compliment del que s'hi estableix, la Generalitat es compromet a concedir i dotar pressupostàriament durant tots els anys de vigència, un pla de formació sociolaboral per a treballadors en actiu, la gestió del qual correspondrà a les organitzacions sindicals que firmen el PAVACE, és a dir, Comissions Obreres del País Valencià i Unió General de Treballadors del País Valencià.
  
En el detall de transferències i subvencions de la Llei 17/2003, de 30 de desembre, de Pressupostos de la Generalitat per a l'Exercici 2004, s'hi arreplegava la línia nominativa T5260000, a càrrec del capítol IV del subprograma pressupostari 322.52, «Formació Professional Ocupacional», amb la denominació «Conveni formació sociolaboral UGT-PV (PAVACE)» i per un import de 600.000 €.
  
El mencionat Conveni tènia per objecte realitzar un pla de formació sociolaboral per a treballadors durant l'exercici 2004, adreçat a incrementar-ne i millorar-ne els coneixements en matèries referides a l'aplicació de la Llei de Prevenció de Riscos Laborals, la seguretat i la higiene en el treball, la negociació col'lectiva, la concertació social, la contractació laboral i totes aquelles referides al marc de les relacions laborals en general, i en particular en el centre de treball o de l'empresa, així com a la introducció de noves tecnologies en el desenrotllament de les esmentades matèries, incloent-hi la creació, el desenrotllament i el disseny d'eines informàtiques i d'altres activitats semblants.
  
L'any 2004 es va iniciar la tramitació del corresponent conveni de col'laboració, van ser emesos tots els informes preceptius requerits i es va retenir un crèdit per un import de 600.000 €, però el Conveni no va ser subscrit.
  
Per tot això, amb l'objecte de concedir a la Unió General de Treballadors del País Valencià (UGT-PV) una subvenció de 600.000 euros per a actuacions desenvolupades durant l'exercici 2004 en el marc d'un pla anual de formació sociolaboral (PAVACE), esdevé necessari que, prèviament, aquest Govern autoritze la inclusió d'una nova línia de subvenció codificada T5653 i denominada «Actuacions realitzades durant l'exercici 2004 en el marc d'un pla de formació sociolaboral (PAVACE)» en l'annex de subvencions corrents del subprograma 322.52, «Formació Professional Ocupacional i Contínua».
  
Aquesta nova línia es finançarà a càrrec del subprograma 322.52, «Formació Professional Ocupacional i Contínua», línia genèrica T0933, «Formació professional a la mesura de les empreses». La totalitat del finançament de la modificació pressupostària proposada correspon a l'aportació no condicionada de la Generalitat al SERVEF.
  
Per tot això, de conformitat amb el que preveu l'article 35.c) de la Llei 5/1983, de 30 de desembre, de Govern Valencià; els articles 32, 33 i 45 d) del Text Refós de la Llei d'Hisenda Pública de la Generalitat, i els articles 17 i 18 de la Llei 14/2004, de 29 de desembre, de Pressupostos de la Generalitat per a l'exercici 2005, i a proposta del conseller d'Economia, Hisenda i Ocupació, el Consell de la Generalitat
  
ACORDA
  
Primer
  
Autoritzar la inclusió en el subprograma 322.52, «Formació Professional Ocupacional i Contínua», d'una nova línia de subvenció nominativa codificada T5653 i la denominació «Actuacions realitzades durant l'exercici 2004 en el marc d'un pla de formació sociolaboral (PAVACE)», d'acord amb l'annex.
  
Segon
  
Autoritzar la transferència de crèdit entre línies de subvenció d'un mateix subprograma i capítol i finançada amb fons no condicionats de la Generalitat, d'acord amb el detall següent:
  
Aplicacions pressupostàries de despesa
  
que augmenten: Import:
  
64.61.73.3781.37526.0 Línia T5653 600.000,00 €
  
Aplicacions pressupostàries de despesa
  
que disminueixen: Import:
  
28.18.24.6965.71596.7 Línia T0933 -600.000,00 €
  
València, 10 de juny de 2005
  
La consellera secretària del Consell
  
de la Generalitat, per substitució,
  
GEMA AMOR PÉREZ
  
ANNEX DE LÍNIES DE SUBVENCIÓ EXERCICI 2005
  
TRANSFERÈNCIES CORRENTS
  
CODI SUBPROGRAMA: EXPEDIENT:
  
322.52 FORMACIÓ PROFESSIONAL
  
 OCUPACIONAL I CONTÍNUA 31.008/05
  
Codi: T5653 Denominació: actuacions realitzades durant l'exercici 2004 en el marco d'un pla de formació sociolaboral (PAVACE)
  
Import: 600.000,00 Beneficiaris: UGT-PV
  
Nor. Regul.: Descripció i finalitats:
  
art. 45 D) TRLHPV Actuacions realitzades durant l'exercici 2004 en matèria de formació ocupacional i contínua, realització de jornades, seminaris, conferències, pagament a ponents, etc.
  
Convocatòria:
  
nominativa Ap. GV no condicionada: 600.000,00
  
 Fons finalistes:
  
 Ap. Condicionada GV
  
 Fons propis:
  
Codi: T0933 Denominació: formació professional a la mida de les empreses.
  
Import: 2.635.310,00 Beneficiaris: empreses
  
Nor. regul.: Descripció i finalitats:
  
ordre conselleria Accions de formació professional adreçades a treballadors ocupats i desocupats per elevar-ne la qualificació i millorar la competitivitat de les empreses.
  
Convocatòria: genèrica Ap. No condic. GV: 2.635.310,00
  
 AP. Externa
  
 AP. Cond. GV